Domstolens dom (Store Afdeling) af 23. april 2020 – Kommissionen mod Østrig (Forårsjagt på skovsnepper)
(Sag C-161/19) (1)
»Traktatbrud – direktiv 2009/147/EF – beskyttelse af vilde fugle – tilladelse til forårsjagt på hanner af fuglearten »skovsneppe« (Scolopax rusticola) i delstaten Niederösterreich (Østrig) – artikel 7, stk. 4, og artikel 9, stk. 1, litra c) – ingen »anden tilfredsstillende løsning« – begrebet »mindre mængder«
1.      Miljø – beskyttelse af vilde fugle – direktiv 2009/147 – pligt til at forbyde jagt i bestemte perioder, hvor fuglene er særligt sårbare – fravigelser – betingelser – fornuftig anvendelse af bestemte fuglearter i mindre mængder – bevisbyrden påhviler medlemsstaten
[Europa-Parlamentets og Rådets direktiv 2009/147, art. 7, stk. 4, og art. 9, stk. 1, litra c)]
(jf. præmis 43-48 og 58-61)
2.      Miljø – beskyttelse af vilde fugle – direktiv 2009/147 – pligt til at forbyde jagt i bestemte perioder, hvor fuglene er særligt sårbare – fravigelser – betingelser – anden tilfredsstillende løsning foreligger ikke – begreb – bevisbyrden påhviler medlemsstaten
(Europa-Parlamentets og Rådets direktiv 2009/147, art. 7, stk. 4, og art. 9, stk. 1)
(jf. præmis 49-57)
Konklusion
1)
Republikken Østrig har tilsidesat sine forpligtelser i henhold til artikel 7, stk. 4, i Europa-Parlamentets og Rådets direktiv 2009/147/EF af 30. november 2009 om beskyttelse af vilde fugle, idet den har tilladt forårsjagt på skovsneppehanner (Scolopax rusticola) i delstaten Niederösterreich (Østrig).
2)
Republikken Østrig betaler sagsomkostningerne
1 EUT C 148 af 29.4.2019.